Kuier met Chanette | penpunt
Kuier met Chanette
Diegene wat my goed ken sal weet dat ek die oorspronklike huishen is. Om dus die pad na Pretoria aan te durf vlak na spitstyd op ’n Donderdagoggend, is besonder ambisieus. Die trekpleister was ’n skywer van formaat, Chanette Paul. Ek het haar nog nooit in lewende lywe gesien nie, hoewel ek al ritse van haar boeke gelees het.
Die Boek e n Koekgeleentheid, aangebied deur Graffiti boeke, is hoeka ’n gewilde bymekaarkomplek van leesentoesiaste en ook skrywers en uitgewers. Ek, Karin Behrens van Lekkerleesboekrak en Didi Potgieter, gewilde Romanzaskrywer, het sommer ’n tweede koffie ingewerk na die boekepraatjie. Welke onderhoud uitstekend hanteer is deur Phyllis Green. Dit was insiggewend om iets wys te word van Chanette se metodiek wanneer sy haar ruimte en karakters lewe gee, en aan haar ryk verbeelding vrye teuls geen om ongelooflike storielyne op te dis. Sy het gebieg dat sy haar navorsing byna meer geniet as die skryf self.
Pure plesier! Die oggend opgesom in twee woorde.
7 thoughts on “Kuier met Chanette”
Nou is ek sommer jaloers! Ek het Chanette darem een keer ontmoet, en daar pryk een van my Bali geweefde lappe iewers in haar huies. Ek is bly jou dag was heerlik!
March 2, 2020 at 06:11
Una, ek het so gehoop ek sien jou by die Harties-praatjie by Bargain Books! Jou pragtige lap versier my skryfhuisie en ek dink telkens aan jou wanneer ek dit sien.
Deksels, ek het glad nie geweet van die praatjie nie, Chanette! Ek sou defnitief vir jou kom hello sê het.xxx
Ai! Dis nou jammer, Una. Hopelik volgende keer. 🙂
March 2, 2020 at 06:08
Ek voel baie geëerd dat jy soveel moeite gedoen het om die praatjie by te woon, Amanda! Dit was heerlik om jou te ontmoet en ek is bly jy het dit geniet. Wens ek kon saam met julle gekuier het, maar ek dink jy het gesien hoe gaan dit in Graffiti. 🙂
Die eer was myne! Ek slyp al so lank my tande om jou in persoon te beleef, en ek is dankbaar dat dit so kon uitwerk. Ek verstaan heeltemal dat jy nie met al die aanhangers kan kuier nie, maar jou handtekening in my boek maak op daarvoor 🙂